…Нарэшце суддзя аб’яўляе пераможцаў. Трэцяе месца па колькасці набраных балаў – у каманды РАУС, другое – у актыву ГА “БРСМ”, а ганаровае першае месца – у аматараў спорту райаддзела па надзвычайных сітуацыях. Каманда-пераможца атрымала пераходзячы кубак. Яго з цёплымі словамі віншавання ўручыла старшыня Жабінкаўскага раённага аб’яднання прафсаюзаў Ніна Калыбская. Першы сакратар РК “БРСМ” Марыя Сянішына павіншавала ўсіх удзельнікаў спартакіяды з відовішчнай гульнёй і ўручыла дыпломы лепшым удзельнікам і камандзе-пераможцы, а таксама абанементы на наведванне СК “Бадзёрасць”.